text: La No independència… és dependència (99) | La Garriga Digital
  La No independència… és dependència (99)
  A qui representa i defensa C's a Catalunya? Diuen: "L'acord entre JxSí i la CUP és frau democràtic". Qualifica C's de frau democràtic els seus pactes amb PP i PSOE i el que pretén amb el PP al govern espanyol? Diuen: "El govern català pretén estar per sobre de la llei?" Han respectat els governs espanyols les lleis i sentències del Constitucional que l'obliguen amb Catalunya, la pròpia Constitució i l'Estatut? No! Diuen: "L'única explicació és la seva por a les urnes i a la democràcia". Si Catalunya vol un referèndum i l'estat i C's, ho neguen, qui té por?
  Diu: "És molt greu i frau democràtic que l'expresident Mes corregeixi els resultats de les eleccions del 27-S. No s'ha vist mai en democràcia" Què està oferint C's al PP i PSOE? No és també molt greu i frau democràtic un pacte de govern i més "contra" Catalunya? Publicat: "La solució no és trencar amb Espanya sinó reformar-la". Algú creu que serà per satisfer les justes exigències catalanes o per recentralizar i ignorar-les? Qui pot creure que Espanya es reformarà per beneficiar als catalans? Qui pot sentir-se representat i defensat per C's a Catalunya quan es posiciona "en contra" del seu benestar i llibertat?
  A qui representa i defensa CSQP a Catalunya? Declaracions: "La CUP recolza la investidura de Puigdemont a canvi de la il·lusió de seguir un procés irrealitzable. L'estat viu moments constituents i demana tornar a reclamar el dret a decidir de forma acordada". És més realitzable un referèndum pactat que PP, PSOE i C's neguen rotundament? Serà suficient per a Catalunya una hipotètica reforma constitucional que PP i C's ja dissenyen en pla recentralizador i sense contemplar cap reconeixement per a Catalunya, cap finançament com mereix pel que genera? Serà possible i suficient un federalisme que els barons socialistes rebutgen si és asimètric? Diu: "Compartim anhels de justícia social, llibertat nacional". Unint-se al PP, PSOE, C's i no recolzant a JxSí i la CUP de debò creuen que una creixent dependència d'Espanya podrà aplicar una autèntica justícia social a Catalunya? I que aconseguirà la llibertat nacional? Com pot justificar CSQP una posició que tant perjudica als qui diu representar i defensar? A qui beneficia realment?
  Ideologia, visceralitat i fòbia, o llibertat, democràcia, benestar, dignitat? Publicat: "Diferents partits prioritzen la seva ideologia d'esquerres o dretes en enfocar el procés independentista". Hi ha unanimitat en les esquerres i dretes espanyoles per impedir que Catalunya s'independitzi? Total! Hi ha unanimitat en les esquerres i dretes catalanes perquè els habitants de Catalunya gaudeixin de llibertat, democràcia, benestar, dignitat.? No! Hi ha coherència, objectivitat i racionalitat en tots els votants catalans, o també reprodueixen fòbies per ideologies i identitats encara que els perjudiqui en les seves vides quotidianes? Com es pot comprendre que hi hagi partits a Catalunya (CSQP, PPC, PSC, C's) que per ideologia i fòbies neguin els drets fonamentals a tots els habitants de Catalunya, incloent-hi els seus propis votants?